<classify> Chanzo cha picha, Getty ImagesKuna hafla kadhaa za kupumzika na kinywaji chenye pombe, kama vile wakati wa kufurahia na marafiki au kusherehekea siku maalum.Lakini ikiwa unatumia dawa fulani wakati wa kunywa pombe, hii inaweza kuathiri mwili wako kwa njia kadhaa.Unywaji pombe na baadhi ya dawa kunamaanisha kuwa dawa hiyo inaweza isifanye kazi pia.Na madawa mengine, huwa unahatarisha maishaHaya ndiyo unahitaji kujua ikiwa unatumia dawa na pia unapanga kunywa pombe.Chanzo cha picha, Getty ImagesMadhara ya pombe ni sawa na madhara ambayo dawa inaweza kuwa nayo.Ikiwa utakuwa na mwingiliano au la, na ni mwingiliano gani unao, inategemea mambo mengi.Hizi ni pamoja na dawa unazotumia, kipimo, kiasi cha pombe unachokunywa, umri wako, jeni, jinsia na afya kwa ujumla.Wanawake, wazee, na watu wenye matatizo ya ini wana uwezekano mkubwa wa kuwa na mwingiliano wa madawa na pombe zaoBaada ya kunywa dawa, huelekea tumboni.Kutoka hapo, mwili huisafirisha hadi kwenye ini, ambapo madawa hutengenezwa na kuvunjwa kabla ya kuingia kwenye damu.Kila dawa unayotumia hutolewa kwa kipimo ambacho kinazingatia mchakato huu kwenye ini.Unapokunywa pombe, pia huvunjwa kwenye ini na inaweza kuathiri kiasi cha dawa kinachopita kwenye damu yako.Dawa zingine ziinavunjwa zaidi, na hiyo inaweza kumaanisha kuwa haitoshi kufikia mkondo wa damu kuwa na ufanisi.Baadhi ya madawa huvunjwa kwa kiwango kidogo.Hii ina maana kwamba unapata dozi ya juu zaidi kuliko ilivyokusudiwa.Dawa nyingi huingiliana na pombe, bila kujali kama zimeagizwa na daktari wako au kununuliwa kwenye kaunta, kama vile matibabu ya mitishamba.Chanzo cha picha, Getty ImagesKunywa pombe na kutumia dawa ambayo hukandamiza mfumo mkuu wa neva ili kupunguza fadhaa na msisimko kunaweza kuongeza athari.Kwa pamoja, hizi zinaweza kukufanya usinzie, kupunguza kasi ya kupumua na mapigo ya moyo, na katika hali mbaya zaidi, kusababisha kukosa fahamu na kifo.Madhara haya yanawezekana ikiwa unatumia zaidi ya dawa moja ya aina hii.Dawa za kuzingatia ni pamoja na zile za mfadhaiko, wasiwasi, skizofrenia, maumivu isipokuwa acetaminophen, matatizo ya usingizi kama vile kukosa usingizi, mizio, na mafua.Ni bora kutokunywa pombe na dawa hizi au kupunguza matumizi ya pombe.Kuchanganya pombe na baadhi ya dawa huongeza athari za dawa hizo.Mfano ni dawa ya kulala ya zolpidem, ambayo haipaswi kuchanganywa na pombe.Madhara yasiyo ya kawaida lakini makubwa ni haliya kushangaza wakati wa kulala, kama vile kula wakati umelala au kutembea wakati umelala, ambayo ya uwezekano mkubwa na pombe.Chanzo cha picha, Getty ImagesAina fulani za dawa huingiliana tu na aina fulani za pombe.Mifano ni pamoja na baadhi ya dawa za mfadhaiko, kama vile phenelzine, tranylcypromine, na moclobemide, antibiotiki linezolid, dawa ya Parkinson selegiline , na procarbazine ya kansa.Kile kinachojulikana kama monoamine oxidase huingiliana tu na aina fulani za bia zikiwemo bia za Ubelgiji, za Kikorea, za Ulaya, na za Kiafrika, na bia na divai za nyumbani.Aina hizi za pombe zina viwango vya juu vya tyramine, dutu ya asili ambayo kwa kawaida huvunjwa na mwili na kawaida haiwezi kusababisha madhara yoyote.Hata hivyo, inhibitors ya monoamine oxidase huzuia mwili kutoka kwa kuvunja tyramine.Hii huongeza viwango kwnyw mwili na inaweza kusababisha shinikizo la damu kupanda kwa viwango vya hatari.Chanzo cha picha, Getty ImagesDawa zingine huingiliana kwa kuathiri jinsi mwili unavyovunja pombe.Ikiwa utakunywa pombe wakati unatumia dawa hizi, unaweza kuhisi kichefuchefu, kutapika, ugumu wa kupumua au kizunguzungu, moyo wako unaweza kupiga haraka kuliko kawaida, au shinikizo la damu linaweza kushuka.Hii inaweza kutokea hata baada ya kuacha matibabu na kisha kunywa pombe.Kwa mfano, ikiwa unatumia metronidazole, unapaswa kuepuka pombe wakati unatumia dawa na kwa angalau saa 24 baada ya kuacha kuitumia.Mfano wa jinsi pombe inavyobadilisha kiasi cha dawa au vitu vinavyohusiana katika mwili ni acitretin.Dawa hii hutumiwa kutibu magonjwa ya ngozi kama vile psoriasis na kuzuia saratani ya ngozi kwa watu ambao wamepandikizwa chombo.Unapochukua acitretin, inabadilishwa kuwa dutu nyingine, etretinate, kabla ya kuondolewa kutoka kwa mwili.Pombe huongeza kiasi cha etretinate katika mwili.Hii ni muhimu sana kwani etretinate inaweza kusababisha kasoro za kuzaliwa.Ili kuepuka hili, ikiwa wewe ni mwanamke wa umri wa kuzaa, unapaswa kuepuka pombe wakati unatumia dawa na kwa miezi miwili baada ya kuacha kutumia.Chanzo cha picha, Getty ImagesMojawapo ya hadithi za kawaida kuhusu madawa na pombe ni kwamba huwezi kunywa wakati unatumia kidonge cha uzazi.Kwa ujumla, ni salama kutumia pombe pamoja na kidonge, kwani haiathiri moja kwa moja ufanisi kuhusiana na upangaji uzazi.Lakini kidonge kinafaa zaidi kinapotumiwa wakati mmoja kila siku.Ikiwa unakunywa pombe sana, kuna uwezekano mkubwa wa kusahau.Pombe pia inaweza kufanya baadhi ya watu kuhisi kichefuchefu na kutapika.Ukitapika ndani ya saa tatu baada ya kumeza kidonge, hakitafanya kazi. Hii huongeza hatari ya ujauzito.Vidonge vya kupanga uzazi vinaweza pia kuathiri mwitikio wako kwa pombe, kwani homoni zilizomo zinaweza kubadilisha jinsi mwili wako unavyoondoa pombe.Hii ina maana kwamba unaweza kulewa haraka na kukaa muda mrefu ukiwa umelewa kuliko kawaida.Chanzo cha picha, Getty ImagesKisha kuna hadithi ya kutochanganya pombe na antibiotic yoyote.Hii inatumika tu kwa metronidazole na linezolid.Vinginevyo, kwa ujumla ni salama kutumia pombe na antibiotics, kwani pombe haiathiri ufanisi wao.Lakini ikiwa unaweza, ni bora kuepuka pombe wakati unachukua antibiotics yako.Antibiotics na pombe zina madhara sawa, ikiwa ni pamoja na matatizo ya tumbo, kizunguzungu, na kusinzia.Kutumia hizi mbili kwa pamoja kunamaanisha kuwa una uwezekano mkubwa wa kuwa na athari hizi.Pombe pia inaweza kupunguza nguvu zako na kuongeza muda unaokuchukua kupona.Ikiwa unapanga kunywa pombe katika sikukuu hizi na una wasiwasi kuhusu mwingiliano wowote na dawa zako, usiache kuzitumia.Mfamasia wako anaweza kukushauri ikiwa ni salama kwako kunywa kulingana na dawa unazotumia, na ikiwa sivyo, akushauri juu ya njia mbadala.  <topic>: AFYA 